Μαίρη Κοντιζά

Η Μαίρη Κοντιζά είναι Ελληνίδα αστρονόμος - αστροφυσικός, επίκουρη καθηγήτρια αστροφυσικής στο Πανεπιστήμιο Αθηνών και Αντιπρόεδρος της Ευρωπαϊκής Αστρονομικής Ένωσης (EAS) από το 2010 έως το 2014.

 Η Δρ. Μαίρη Κοντιζά γεννήθηκε στον Πειραιά Αττικής τον Αύγουστο του 1945. Τα πρώτα έξι χρόνια μεγάλωσε στην Κρήτη και σχολείο πήγε στον Πειραιά Αττικής. Σπούδασε στο Μαθηματικό Τμήμα του Εθνικού και Καποδιστριακού Πανεπιστημίου Αθηνών με υποτροφία από το Ίδρυμα Κρατικών Υποτροφιών (Ι.Κ.Υ.), από το οποίο αποφοίτησε το 1968. Το 1969 έγινε δεκτή να εργαστεί με τριετή σύμβαση στο Εργαστήριο Αστρονομίας. Ακολούθως, πάλι με υποτροφία του Ι.Κ.Υ., έγινε δεκτή από το Πανεπιστήμιο του Εδιμβούργου, όπου και εκπόνησε διδακτορική διατριβή (1973-1977) με τίτλο: «Αστρικά σμήνη στο Μικρό Νέφος του Μαγγελάνου». Στη συνέχεια ασχολήθηκε με θέματα σχετικά με τη δημιουργία και εξέλιξη των αστέρων στους γαλαξίες και πραγματοποίησε πολλές δημοσιεύσεις. Συνεργάστηκε ως προσκεκλημένη ή επισκέπτρια με σημαντικά ξένα ερευνητικά ιδρύματα. Το 1971 με το Αστεροσκοπείο της Meudon στο Παρίσι για πολωσιμετρικές μετρήσεις του πλανήτη Άρη. Συχνές ήταν οι επισκέψεις της για έρευνα στο Royal Observatory of Edinburgh στη Σκωτία, επίσης, στα αστεροσκοπεία Haute Provence (1978,1979), Observatoire de Marseille στη Γαλλία (1985) και στο Osservatorio Astronomico di Trieste στην Ιταλία για μελέτες με δεδομένα του International Ultraviolet Explorer και ανάπτυξη λογισμικού για τις μελέτες των αστρικών σμηνών στα Νέφη του Μαγγελάνου. Το 1989-1990 έγινε για ένα χρόνο δεκτή σαν Senior Associate στη NASA/Goddard Space Flight Centre. Τέλος, συνεργάστηκε με το Imperial College of London (1996, 1997), το Ινστιτούτο Αστροφυσικής (I.A.P.) των Παρισίων (1999, 2000) και το Κέντρο Αστρονομικών δεδομένων Observatoire de Strasbourg (CDS) για ανάπτυξη προγραμμάτων με το Virtual Observatory (2002, 2003). Το 2022 κυκλοφόρησε η βιογραφία της με τον τίτλο "Από την Μπάφρα μέχρι τη NASA" γραμμένη από τον συγγραφέα Βαγγέλη Κάλιοση. Το 1970 εργάσθηκε στο Πανεπιστήμιο Αθηνών ως βοηθός και από το 1978 έως το 1982 ως επιμελήτρια. Το 1986 εξελέγη Επίκουρη Καθηγήτρια στο Τμήμα Φυσικής του Πανεπιστημίου Αθηνών. Από 15-12-1989 έως 15-12-1990, προσκεκλημένη Ερευνήτρια στο Goddard Space Flight Centre / NASΑ/USA. Μέλος της Διεθνούς Αστρονομικής Ένωσης (IAU) από το 1979. Ιδρυτικό Μέλος της Ευρωπαϊκής Αστρονομικής Ένωσης (EAS).Εκδότρια του "Newsletter" της EAS ( European Astronomical Society) από το 1997 έως το 2004. Μέλος του Συμβουλίου της EAS από το 1997-2001. Μέλος της Επιστημονικής επιτροπής για τη δημιουργία του Virtual Astrophysical Observatory (Funded by the EU-phase A). Μέλος της επιτροπής της IAU με θέμα Women in Astronomy. Αντιπρόεδρος της EAS (2010-2014), και υπεύθυνη για την οργάνωση των συνεδρίων από την Ευρωπαϊκή Αστρονομική Ένωση (EAS), EWASS, 2011 (St.Petersburg), 1012( Rome), 2013 (Turku,Finland), 2014( Geneva). Πιστοποιητικό αναγνώρισης σημαντικής συμμετοχής για την διαστημική αποστολή Gaia από ESA (European Space Agency). Κριτής σε εργασίες για τα περιοδικά Α&Α. και MNRAS Κριτής σε προγράμματα για την Γραμματεία Έρευνας και Τεχνολογίας. Κριτής σε προγράμματα για την Ευρωπαϊκή Ένωση. Κριτής Εθνικού Αστρονομικού προγράμματος της Ισπανίας (2010). Midterm reviewer of the EU project OPTICON (co-ordinator Cambridge University IoA) (2007, 2011). Κριτής διδακτορικής διατριβής στο Πανεπιστήμιο Στρασβούργου, Γαλλία (2007). Κριτής διδακτορικής διατριβής στο Πανεπιστήμιο Γρανάδας, Ισπανία (2012). Συμμετοχή στο πανευρωπαϊκό consortium (DPAC, Data Processing and Analysis Consortium) για την προετοιμασία της διαστημικής αποστολής Gaia (η εκτόξευση πραγματοποιήθηκε τον Δεκέμβριο του 2013) της ESA. Η ελληνική ομάδα (7 συνεργάτες με συντονιστή την Μαίρη Κοντιζά) από το 2003 έχει αναλάβει την ανάπτυξη του προγράμματος και του αντίστοιχου λογισμικού για την ταξινόμηση, παραμετροποίηση των γαλαξιών που θα παρατηρήσει ο δορυφόρος και περαιτέρω την καταλογοποίηση μετά το πέρας της αποστολής (2013-2023). Μελέτη και έλεγχος των θεωριών εξέλιξης γαλαξιών. Το σύστημα των αστρικών σμηνών δυναμική και αστρική εξέλιξη στα Νέφη του Μαγγελάνου. Περιοχές αστρικής δημιουργίας και αστρικά συμπλέγματα στα Νέφη του Μαγγελάνου (1990-τώρα) σε UV, οπτικά υπέρυθρα μήκη κύματος (παρατηρήσεις από τον δορυφόρο IRAS).